Anugerah Industri Muzik ke-14

Anugerah Industri Muzik ke-14 (AIM 14) anjuran Persatuan Industri Rakaman Malaysia (RIM) dan Persatuan Akademi Industri Muzik Malaysia (PAIMM) dilangsungkan di Pusat Dagangan Dunia Putra pada 28 April 2007, menyaksikan 18 anugerah disampaikan kepada penggiat seni muzik tanahair. Malam penganugerahan AIM 14 diacarakan oleh Adibah Noor, Bob Lokman dan Afdlin Shauki, diiringi Wan Sariah and Nazrul Idris sebagai pembantu di karpet merah.

Am
Pihak penganjuran AIM 14 menerima 393 pencalonan, termasuk 97 pencalonan album, iaitu "71 album studio penuh, 14 album Indonesia dan 12 album mini dan kompilasi". Menurut Aziz Bakar, pengerusi PAIMM, sungguhpun jumlah pencalonan menurun 9%, namun beliau "puas hati dengan peningkatan mutu penerbitan album-album." Pencalonan muktamad diumumkan pada 28 Mac.

Malam penganugerahan diserikan oleh persembahan yang dikuasai artis lelaki seperti M. Nasir, Sean Ghazi, Anuar Zain, Mawi, Rabbani, Raihan, Samsons, Reshmonu, Bob, Search dan Wings. Empat orang penyanyi wanita, Aishah, Jaclyn Victor, Noryn Aziz dan Siti Nurhaliza bergabung untuk menjayakan sebuah persembahan khas sebagai memperingati Seha dari kumpulan Freedom yang meninggal dunia pada tahun 2005.

Keputusan keseluruhan menyaksikan Pete Teo, seorang pemuzik indie, paling menyerlah dengan tiga anugerah, diekori Datuk Siti Nurhaliza dengan dua anugerah iaitu Album Pop Terbaik dan Album Terbaik menerusi album Transkripsi. Jaclyn Victor turut memecahkan monopoli Siti dalam kategori Persembahan Vokal Terbaik dalam Album (Wanita) setelah lapan tahun berturut-turut menerusi album Inilah Jac.

AIM 14 merupakan kali terakhir kategori-kategori berikut dipertandingkan serta gantinya mulai AIM 15 (jika ada): Album Indonesia Terbaik (diganti oleh Lagu Bahasa Melayu Terbaik yang Dipersembahkan Artis Luar Negara); Album Pop Rock Terbaik dan Album Hard Rock Terbaik (digabungkan menjadi Album Rock Terbaik); dan Artis Inggeris Tempatan Terbaru Terbaik.

Calon dan pemenang
Pemenang setiap kategori ditebalkan.

Album Terbaik
Syahda Berdendang - Syura
Bahagia Berkasih - Ahmadi Hassan
Sang Pencinta - M. Nasir
Gothik Malam Edan - Search
Transkripsi (Siti Nurhaliza)

Lagu Terbaik (komposer/penulis lirik)
Audi Mok/Ad Samad - Drama (Nikki, Yanie dan Ning Baizura)
M. Nasir - Juwita (Citra Terindah)
M. Nasir - Sang Pencinta
M. Nasir - Tujuh Nafas Lagi 
Ross Ariffin/Habsah Hassan - Ceritera Cinta (Jaclyn Victor dan Rio Febrian) 

Artis Baru Terbaik
Bob Yusrizan
Farhan
Fazli Zainal
Izwan Pilus
Sean Ghazi

Persembahan Vokal Terbaik dalam Album (Lelaki)
Bob - Hantaran Hati 
M. Nasir - Sang Pencinta
Reshmonu - Superfine
Saleem - Epigoni
Sean Ghazi - Semalam 

Persembahan Vokal Terbaik dalam Album (Wanita)
Aishah - Kurnia
Farhan Azizan - Best Of Farhan 
Jaclyn Victor - Inilah Jac
Noryn Aziz - Alam Maya 
Siti Nurhaliza - Transkripsi

Persembahan Vokal Berkumpulan Terbaik dalam Album
Firdaus - Dunia Yang lebih Indah 
Hijjaz - Pelita Hidup IV - Perjalanan 
Khafi - Satu Jengkal 
KRU - 10 Di Skala Richter 
Raihan - Tawakkal

Kulit Album Terbaik
Ad Verse - Transkripsi (Siti Nurhaliza) 
Carl Dunford & Ling - Superfine (Reshmonu) 
Marcus Ericsson - Television (Pete Teo) 
Nizam Rahmat - Gothik Malam Edan (Search)  
Nizam Rahmat - Ikon (Amy)

Kejuruteraan Album Terbaik
Analogi - Kristal 
Sang Pencinta - M. Nasir 
Gothik Malam Edan - Search 
Rock Yeh Yeh 60'an - Kristal
Semalam - Sean Ghazi 

Video Muzik Terbaik
Andy Mak - Caramu (Nikki) 
Jordan Suleiman - Lost in America (Pete Teo)
Osman Ali - Bisakah (Siti Nurhaliza) 
Tate Mario Ghazi - Ku Impikan Bintang (Sean Ghazi) 
Tate Mario Ghazi - Semalam (Sean Ghazi) 


Album Pop Etnik Terbaik
Satu Taakulan - Natasha 
Syahda Berdendang - Syura 

Album Nasyid Terbaik
''Bahagia Berkasih - Ahmadi Hassan 
Doa, Berzanji & Qasidah Berlagu - Mawi 
Dunia Yang lebih Indah - Firdaus 
Pelita Hidup IV - Perjalanan - Hijjaz 
Tawakkal - Raihan 

Album Pop Rock Terbaik
Analogi - Kristal 
Epigoni - Saleem 
Gorr...Renng Jer - Chobib
Janjiku - Sofaz Sang Pencinta - M. Nasir 

Album Hard Rock Terbaik
2 Juta - Amuk Gothik Malam Edan - Search 
Kuasa - FTG
Live & Unplugged at Planet Hollywood '06 - Lefthanded
Rock Yeh Yeh 60'an - Kristal

Album Pop Terbaik
Alam Maya - Noryn Aziz 
Harapan - Fazli Zainal 
Inilah Jac - Jaclyn Victor 
Kurnia - Aishah Transkripsi - Siti Nurhaliza 

Artis Inggeris Tempatan Baru TerbaikDragon Red 
JayOne
Samir 
Steeltoe Solutions

Album Inggeris Tempatan Terbaik
For Real - Juwita Suwito 
Mango Overheat - Rabbit
Sasi The Don - Sasi the Don 
Superfine - Reshmonu Television - Pete TeoAlbum Indonesia Terbaik
Jiwa Ku - Ruth Sahanaya Naluri Lelaki - Samsons 
Republik Cinta - Dewa 19 
Selalu Ada - Ari Lasso
S07 - Sheila On 7

Susunan Lagu Terbaik 
Aubrey Suwito - Teman Sejati (Juwita Suwito) 
Audi Mok - Inilah Masanya (Jaclyn Victor) 
Bruce Hurn - Hujan Di Tengahari (Sean Ghazi)  
Vivian Chua - Getaran Jiwa (Sean Ghazi)  Vivian Chua - Semalam'' (Sean Ghazi)

Anugerah Wirama Freddie Fernandez

Rujukan

Pautan luar
Laman web rasmi AIM 14 

14